**Noteikumu projekta “Grozījumi Ministru kabineta 2002. gada 20. augusta noteikumos Nr. 372 “Darba aizsardzības prasības, lietojot individuālos aizsardzības līdzekļus”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2002. gada 20. augusta noteikumos Nr. 372 “Darba aizsardzības prasības, lietojot individuālos aizsardzības līdzekļus”” (turpmāk - noteikumu projekts) izstrādāts ar mērķi pārņemt Komisijas 2019.gada 24.oktobra Direktīvas 2019/1832, ar ko Padomes Direktīvas 89/656/EEK I, II un III pielikumā izdara tehniska rakstura pielāgojumus. Direktīvas 2019/1832 pārņemšanas termiņš ir 2021.gada 20.novembris, attiecīgi projektā noteikts, ka noteikumi stājas spēkā 2021.gada 20.novembrī.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2002.gada 20.augusta noteikumi Nr.372 “Darba aizsardzības prasības, lietojot individuālos aizsardzības līdzekļus” nosaka prasības, kas jāievēro, lietojot individuālos aizsardzības līdzekļus - ierīces, iekārtas, sistēmas un izstrādājumus, tai skaitā darba apģērbu un apavus, kurus nodarbinātais valkā vai citādi lieto darbā, lai aizsargātu savu drošību un veselību no viena vai vairāku darba vides riska faktoru iedarbības. Noteikumos iekļautās prasības izriet no Padomes 1989.gada 30.novembra Direktīvas [89/656/EEK](http://eur-lex.europa.eu/eli/dir/1989/656/oj/?locale=LV) par drošības un veselības aizsardzības prasību minimumu, lietojot individuālās aizsardzības līdzekļus darba vietās, kas 2019.gadā tika grozīta, papildinot to ar jauniem riska faktoriem, darbiem un individuālo aizsardzības līdzekļu veidiem, ņemot vērā izmaiņas darba vidē un tehnoloģiju attīstību. Attiecīgi, nepieciešams pārņemt šīs prasības nacionālajos normatīvajos aktos.Noteikumu 1.pielikumā ir minēts individuālo aizsardzības līdzekļu uzskatījums, kas ar noteikumu projektu tiek aktualizēts un paplašināts atbilstoši šobrīd pieejamajiem un darbā nepieciešamajiem aizsardzības līdzekļiem.Noteikumu 2.pielikumā iekļauta veidlapa ar darba vides riska faktoriem, kuru novēršanai vai samazināšanai lietojami aizsardzības līdzekļi, un attiecīgās aizsargājamās ķermeņa daļas. Pielikums tiek papildināts ar vairākiem riskiem, kuru novēršanai lietojami aizsardzības līdzekļi, tai skaitā, specifiskāk izdalot mehāniskos riskus, kā arī paredzot citus riskus – slīkšanu, skābekļa trūkumu, nepietiekamu redzamību. Vienlaikus jāatzīmē, ka spēkā paliek noteikumu 15.punkts, kas paredz darba devējam tiesības neizmantot 2.pielikumā noteikto veidlapu, ja aizsardzības līdzekļu lietošanu darba devējs ir noteicis darba vides risku novērtējumā vai darba aizsardzības pasākumu plānā, vai citā dokumentā.Noteikumu 3.pielikumā minēti darbi, kuros lietojami atbilstoši individuālie aizsardzības līdzekļi. Ņemot vērā Direktīvas 2019/1832 prasības, mainīta pielikuma struktūra, norādot darba veidus un nozares, kurās lietojami individuālie aizsardzības līdzekļi atkarībā no darba vidē pastāvošā riska, vienlaikus norādot aizsargājamo ķermeņa daļu. Tādejādi tiek norādīts pilnīgāks darbu un risku saraksts, kas var palīdzēt darba devējiem un darba aizsardzības speciālistiem izvēlēties nodarbinātajiem piemērotākos aizsardzības līdzekļus (noteikumu projekta 1.2. apakšpunkts).Jāatzīmē, ka tāpat kā līdz šim, atbilstoši noteikumu 18.punktam darba devējam ir jānodrošina nodarbinātie ar aizsardzības līdzekļiem arī tad, ja kāds darbs vai aizsardzības līdzeklis nav norādīts 1. vai 3.pielikumā, bet aizsardzības līdzeklis ir nepieciešams nodarbināto drošībai un veselības aizsardzībai.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts darba inspekcija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais regulējums var ietekmēt šādas mērķgrupas: 1) nodarbinātie – saskaņā ar Centrālās statistikas pārvaldes datiem 2021. gada 1.ceturksnī bija 853,2 tūkstoši nodarbināto;2) darba devēji – saskaņā ar Centrālās statistikas pārvaldes datiem 2019. gadā bija 211,312 tūkstoši ekonomiski aktīvo uzņēmumu vienību. Precīzu darba devēju un nodarbināto skaitu, uz kuriem attieksies tiesiskais regulējums, nav iespējams noteikt, jo nav precīzu datu par to, cik un kādās darba vietās nepieciešams lietot dažāda veida individuālos aizsardzības līdzekļus. 3) darba aizsardzības speciālisti – šobrīd augstāko profesionālo izglītību darba aizsardzībā ir ieguvuši aptuveni 1500 darba aizsardzības speciālisti. Darba aizsardzības speciālistu skaitu, kas ieguvuši pamatlīmeņa zināšanas, nav iespējams noteikt, jo šāda statistika netiek uzskaitīta. Darba aizsardzības speciālistiem, veicot riska novērtējumu, jānosaka, kādi individuālie aizsardzības līdzekļi nepieciešami nodarbinātajiem.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais regulējums neuzliek jaunus pienākumus darba devējiem. Tāpat kā līdz šim, darba devējam ir pienākums nodrošināt nodarbinātos ar darbam atbilstošiem individuālajiem aizsardzības līdzekļiem. Tā kā ar grozījumiem noteikumu pielikumos tiek noteikts plašāks individuālo aizsardzības līdzekļu un attiecīgo darbu saraksts, ir iespējamas atbilstības izmaksu izmaiņas darba devējiem. Tomēr nav iespējams noteikt, vai un cik uzņēmumos tiks mainīti vai izvēlēti jauni individuālie aizsardzības līdzekļi, tādēļ aprēķinu par izmaksām nav iespējams veikt. Paredzams, ka noteikumu projekts atvieglos darba devējiem un darba aizsardzības speciālistiem piemērotāko līdzekļu izvēli. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2019.gada 24.oktobra Direktīvas 2019/1832, ar ko Padomes Direktīvas 89/656/EEK I, II un III pielikumā izdara tehniska rakstura pielāgojumus. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2019.gada 24.oktobra Direktīvas 2019/1832, ar ko Padomes Direktīvas 89/656/EEK I, II un III pielikumā izdara tehniska rakstura pielāgojumus. |
| A | B | C | D |
| Direktīvas 1.pants | 1.2.apakšpunkts | Pārņemts pilnībā | Noteikumu projekts neparedz stingrākas prasības |
| Direktīvas 2.panta 1.punkts | 2.punkts | Pārņemts pilnībā | Noteikumu projekts neparedz stingrākas prasības |
| Direktīvas 2.panta 2.punkts  | - | Normatīvajos aktos nav jāpārņem. Norma attiecas uz paziņošanu par normu pārņemšanu. | Nav attiecināms  |
| Direktīvas 3.pants  | - | Normatīvajos aktos nav jāpārņem. Norma attiecas uz Direktīvas spēkā stāšanos  | Nav attiecināms |
| Direktīvas 4.pants | - | Normatīvajos aktos nav jāpārņem. Norma attiecas uz Direktīvas adresātu | Nav attiecināms |
| Direktīvas 1. pielikums | 1.2. apakšpunkts | Pārņemts pilnībā | Noteikumu projekts neparedz stingrākas prasības |
| Direktīvas 2. pielikums | 1.2. apakšpunkts | Pārņemts pilnībā | Noteikumu projekts neparedz stingrākas prasības |
| Direktīvas 3. pielikums | 1.2. apakšpunkts | Pārņemts pilnībā | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Labklājības ministrija, lai nodrošinātu Eiropas Komisijas informēšanu par Direktīvas Nr. 2019/1832 pārņemšanu, pēc noteikumu grozījumu pieņemšanas ievietos informāciju Eiropas Savienības tiesību aktu pārņemšanas un ieviešanas kontroles informācijas sistēmā (ESTAPIKS). |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ievietota Labklājības ministrijas tīmekļa vietnē <http://www.lm.gov.lv> sabiedriskajai apspriešanai 2021.gada 20.jūnijā, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties noteikumu projekta izstrādes procesā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par projektu tā saskaņošanas stadijā.Informācija par projekta izstrādi tika nosūtīta Latvijas Darba devēju konfederācijai, Latvijas Brīvo arodbiedrību savienībai un Darba aizsardzības kompetento institūciju biedrībai.  |
| 3. | Sabiedrības līdzdalības rezultāti | Sabiedrības līdzdalības procesa rezultātā par noteikumu projektu saņemti priekšlikumi, kas pamatā tikuši ņemti vērā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Valsts darba inspekcija. |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts darba inspekcija nodrošinās prasību izpildes kontroli. Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| Cita informācija | Nav |

Labklājības ministrs G. Eglītis

Vīksne, 67021526

Mara.Viksne@lm.gov.lv